Guglielmo Marconi

Guglielmo Marconi (Bolonia, 1874ko apirilaren 25a - Roma, 1937ko uztailaren 20a) ingeniari elektriko italiarra eta 1909. urtean Fisikako Nobel sari baten irabazlea, telegrafo elektrikoa garatzeagatik ezaguna. Accademia d'Italia akademiaren presidentea ere izan zen.

 Biografia 
Familia aberats batean jaio zen. Boloniako unibertsitatean egin zituen ikasketak, eta han hasi zen uhin elektromagnetikoak komunikazio telegrafikoan nola erabili aztertzen.

Esperimentu horien emaitzak 1896an aplikatu ziren Britainia Handian, Penarth eta Weston artean. Haririk gabeko telegrafiaren sortzailea izan zen. Haririk gabeko lehen komunikazioa lortu zuen Pontecchion (1895), Spezian (1897), Mantxako itsasartean zehar (1898), eta Irlanda eta Ternua artean. 1901eko abenduaren 12an lortu zuen lehenengo aldiz irrati bidezko komunikazioa Atlantikoaren bi aldeen artean.

Sintonia asmatu zuen, eta baita beste tresna elektromagnetiko asko ere; seinale magnetikoen atzemailea (1902) eta uhinen sortzailea, besteak beste. Halaber, mikrouhinen tresnak hobetu zituen.

1909an Fisikako Nobel saria eskuratu zuen Karl Ferdinand Braunekin batera, irrati-telegrafian eta uhin elektromagnetikoen ikerketan egin zituen ekarpenengatik. 1930ean Italiako Zientzia Akademiako lehendakari izendatu zuten.

 Zientziari egindako ekarpenak 
 Haririk gabeko telegrafia
 Irratiaren asmatzaile jo bazen ere, honen patentea benetako asmatzaileari itzuli zitzaion, Nikola Tesla austriar-hungariarrari, 1943an
 Marconi antena

 Erreferentziak 

 Kanpo estekak 
 Nobel:  Guglielmo Marconi – Biografia
  Marconi Corporation's Marconi Calling
  Guglielmo Marconi
  Comitato Guglielmo Marconi International, Bologna, ITALY

Kategoria:Italiako fisikariak
Kategoria:Italiako asmatzaileak
Kategoria:Italiako katolikoak
Kategoria:Italiako ingeniariak
Kategoria:Italiako faxistak
Kategoria:Italiatik Ameriketako Estatu Batuetara emigratutakoak
Kategoria:Erroman hildakoak
Kategoria:Boloniarrak